Public procurement notice: Modification Of A Contract/Concession During Its Term
Published: 2023-03-15
Buyer: Építési és Közlekedési Minisztérium
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work

Technical requirements: A projekt megvalósítása során egy 16 tantermes iskolaépület (általános iskola) épül, a szükséges kiszolgálóhelyiségekkel (három jól tagolható részre osztva: aula köré szerveződő közösségi-igazgatási szárny, az oktatási szárny és az étkező-oktatói-gépészeti szárny két szinten).
Földszint nettó alapterülete: 2252,71m2, az emeleti szint alapterülete 1798,34 m2, nettó alapterület összesen 4051,05 m2. Kültéri kerékpár tároló: 119,78 m2.
Hagyományos építőanyagok és épületszerkezetek alkalmazásával épül: téglafalakkal, monolit vasbeton födémmel és fa tetőszerkezettel. A részben a zárófödémre támaszkodó kis hajlásszögű nyeregtetőt extenzív zöldtető borítja. Az aula felett kupola jellegű, nagyobb fesztávolságú RRT gerendázatú lefedés készül. Az udvart körülvevő épületszárnyak három dilatációs egységre tagolódnak.
Az alapozási mód síkalapozás, teherhordó falak alatt, pillérek alatt pontalapok készülnek. A födémek monolit vasbeton lemezek, a lépcsők és a liftaknája szintén monolit vasbeton szerkezetű.
Homlokzat homlokzati hőszigetelő rendszerrel, nagytáblás faburkolattal ellátott szerelt szerkezettel és téglaburkolattal készül.
Az építési telken egy 22 kV szabadvezeték halad át, melynek kiváltása- engedélyeztetése, kivitelezése a kivitelező feladata.
A részletes műszaki leírást/terveket és az árazatlan költségvetést a műszaki dokumentáció tartalmazza.
AK a 321/2015. (X. 30.) Korm. rendelet 46. § (3) bekezdése alapján rögzíti, hogy az eljárást megindító felhívásban és a közbeszerzési dokumentumokban meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozás csak a tárgy jellegének egyértelmű meghatározása érdekében történt, és a megnevezés alatt a „vagy azzal egyenértékű”-t kell érteni. Az egyenértékűség bizonyítása AT feladata.
A Szerződés 2021. május 14. napján lépett hatályba. A Szigetszentmiklósi (Temesvári utcai) új iskola építése (továbbiakban: „Beruházás”) kivitelezési munkáinak teljesítése során szükségessé vált a Szerződés módosítása, amely módosítás feltételeit a Felek jelen Szerződés módosításban rendezik.
Vállalkozó 2022. decemberében jelezte, hogy a geopolitikai helyzet, a rendkívüli áremelkedések és a magas infláció miatt likviditási problémák jelentkeztek, ezért kéri Megrendelőt, hogy a már megrendelt, elvégzett és leigazolt pótmunkák ellenértékét a kivitelezés során elszámolhassák. Az eredeti Szerződés szerint erre csak a végszámlával együtt nyílik lehetőség.
Fentiek nyomán Megrendelő a következőket mérlegelte: Az egyes kivitelezés alatt álló beruházások megvalósításához szükséges többletforrások biztosításáról szóló 1492/2022 (X.19) kormányhatározat is nevesíti a tárgyi Beruházást, amely kormányhatározat rendelkezett a Beruházás részére többletforrás biztosításáról, melyet a mai napig még nem kapott meg. - A módosítás nem változtatja meg a Szerződés általános jellegét
- A módosítást olyan körülmények eredményezték, amelyeket Megrendelő és Vállalkozó kellő gondossággal eljárva szerződéskötéskor nem láthatott előre.
- A kivitelezés során felmerülő, és műszaki szükségszerűséggel alátámasztott és Megrendelő által igazolt pótmunka igényekre a Szerződés tartalékkeretét szükséges felhasználni, amelyek nélkül megfelelően működő, használatba vételre alkalmas épület nem tud megvalósulni.
- A Vállalkozó finanszírozási nehézségei veszélyeztethetik a Beruházás határidőben történő teljesítését. Abban az esetben, ha a Vállalkozó likviditási problémái miatt akadályközlésre kerülne sor, úgy a Beruházás nem kapna határidőre használatba vételi engedélyt, amely veszélyezteti a Beruházás keretében létesülő iskola 2023 szeptember 1-vel történő indulását.
- A Beruházás időleges felfüggesztése irreálisan magas többletköltség terhet róna az építtetőre és üzemeltetőre egyaránt (ideiglenes oktatási helyszín tervezése, engedélyeztetése, létesítése, a beruházási helyszín tervezetten túl történő többlet területbiztosítási- és organizációs költségei stb.).


Winner: Pharos 95 Sportpályaépítő Kft.